Last saved by: Irene Luomala

KUORTANEEN KUNTA | OTE PÖYTÄKIRJASTA

Kunnanhallitus | § 83 | 07.05.2012

LAUSUNTO EHDOTUKSESTA ULOSOTTOVIRASTOJEN TOIMIPAIKOIKSI

KHALL  § 83	
Kunnanjohtaja	Oikeusministeriö pyytää lausuntoa ulosottovirastojen toimipaikkoja koskevasta asetusehdotuksesta. Lausuntopyyntöön sisältyvät esitys uudeksi asetukseksi ja uudistuksen perustelumuistio. Muistiossa todetaan seuraava nykytilan kuvaus:

	" Ulosottovirastojen toimipaikoista säädetään 1.1.2008 voimaan tulleella oikeusministeriön päätöksellä 27.9.2007/866. Päätöksen mukaan ulosottovirastoilla ja maakunnanvoudinvirastolla on yhteensä 178 toimipaikkaa, jotka jakautuvat 22 päätoimipaikkaan ja 156 sivutoimipaikkaan. Osa virastojen sivutoimipaikoista toimii ns. päivystystoimipaikkana, jossa ei ole vakituisesti henkilöstöä, ja jossa on mahdollisuus vastaanottaa asiakkaita tiettyinä aikoina tai tarvittaessa.

	Ulosoton organisaatiota on uudistettu vuoden 1996 paikallishallintouudistuksesta lähtien vähentämällä ulosottopiirien määrää 231:stä nykyiseen 22:een. Toteutettujen organisaatiouudistusten yhteydessä ei ole selvitetty kattavasti ulosoton toimipaikkaverkon tarpeellisuutta. Vaikka ulosottopiirejä on vuosien saatossa yhdistetty, ovat toimipaikat säilyneet ennallaan. Toisaalta jo toteutettujen organisaatiouudistusten edellytyksenä on ollut toimipaikkojen säilyminen ennallaan.

	Henkilöstö on jakautunut monissa virastoissa useisiin eri toimipaikkoihin siten, että yksiköt ovat epätarkoituksenmukaisen pieniä ja haavoittuvia. Henkilöstön työskentely hajautetusti hankaloittaa johtamista, toiminnan organisointia ja tarkoituksenmukaista työnjakoa. Liiaksi hakautettu organisaatio ei tue myöskään toiminnan yhtenäisyysvaatimuksia. Kaikissa toimipaikoissa henkilöstölle ei kyetä tarjoamaan turvallisuusvaatimukset täyttävää työympäristöä. 

	Ulosotto on kehittynyt voimakkaasti. Ulosoton lainsäädäntö ja tietojärjestelmä on uudistettu ja tarve henkilökohtaiseen asiointiin on vähentynyt. Asiointi ulosotossa tapahtuu nykyisin pääsääntöisesti sähköisesti ja puhelimitse. Velallisten varallisuusselvitykset perustuvat pääosin suoraan tietojärjestelmästä saataviin tietoihin.

	Nykyinen tiheä toimipaikkaverkko ei vastaa kansalaisten asiointitarvetta eikä ulosottolaitoksen toiminnallisia tarpeita ja on ylimitoitettu suhteessa nykypäivän palvelutarpeeseen."

	Muistiosta ilemenee muunmuassa seuraavia näkökohtia toimipaikkojen arviointikriteereiksi ja uuden esityksen perusteluiksi:

	Toimipaikkojen säilyttämisen tai niistä luopumisen perusteita on arvioitu seuraavin kriteerein: palveluntarve (väestökehitys, asiakaskäynnit, ruotsinkieliset palvelut), maantieteelliset etäisyydet ja julkiset liikenneyhteydet. Alueellista palveluntarvetta ei ole voitu peilata toimialueen velallismääriin, koska tilastoja vellallismääristä ei ole saatavilla toimipaikkakohtaisesti.

	Etelä-Pohjanmaan ulosottoviraston toimialueella on 19 kuntaa, joissa oli vuoden 2010 lopussa yhteensä 193 483 asukasta. Toimialueen kuntien väeströpohja on vähentynyt kymmenen viimeisen vuoden aikana noin kaksi prosenttia. Ainoastaan Seinäjoen, Ilmajoen ja Lapuan väkiluku on kasvanut.

	Virastolla on tällä hetkellä 14 toimipaikkaa: Seinäjoki (päätoimipaikka), Alajärvi, Alavus, Evijärvi, Ilmajoki, Isojoki, Jalasjärvi, Jurva, Kauhajoki, Kurikka, Lappajärvi, Lapua, Teuva ja Ähtäri.Senäjoella työskentelee 27 viranhaltijaa, Lapualla 7, Kauhajoella 5, Alajärvellä 3, Kurikassa 3 ja Lappajärvellä 1 viranhaltija. Muissa toimipaikoissa ei työskentele pysyvästi henkilökuntaa, vaan niissä vastaanotetaan asiakkaita erikseen sovittaessa.

	Uuden asetusesityksen mukaan Etelä-Pohjanmaan ulosottovirasto toimisi jatkossa Seinäjoen päätoimipaikassa, sivutoimipaikkoja ei olisi. Tällä hetkellä muun muassa Kuortaneen ulosottoasiota hoidetaan Lapuan toimipaikassa. Lapuan asukasmäärä on viimeisen 10 vuoden aikana hieman noussut, mutta muiden toimipaikasta hoidettavien kuntien väestömäärä on laskenut. Huomioiden, että Seinäjoen ja Lapuan etäisyys on vain 26 km ja että julkiset liikenneyhteydet ovat kaupungien välillä kohtullisen hyvät, alueen velallisten asiat ja asiakaspalvelu voidaan hoitaa asianmukaisesti Seinäjoen toimipaikasta käsin, muistiossa todetaan.

Kunnanjohtajan ehdotus:	Kunnanhallitus päättää lausuntonaan todeta, ettei sillä ole huomautettavaa asetusesityksen johdosta.

Päätös: 	Ehdotus hyväksyttiin 

otteen oikeaksi todistaa:

Kuortaneella 8.5.2012

________________
pöytäkirjanpitäjä